Հաննիբալ Լեկտեր

Հաննիբալ Լեկտեր (), հորինված կերպար, որը ստեղծվել է Թոմաս Հարիսի կողմից։ Հիշատակվել է «Կարմիր վիշապ», «Գառնուկների լռությունը», «Հաննիբալ» և «Հաննիբալ․ Ծագում» վեպերում։ Առաջին անգամ հայտնվել է «Կարմիր վիշապ» վեպում որպես փայլուն դատական հոգեբույժ, սերիական մարդասպան և մարդակեր։ Նա ցուցաբերում էր հակասոցիալական անձնային խանգարումներով մարդու գծեր, սակայն բացառիկ ինտելեկտ ուներ։ Ինտելեկտը նրան հայտնի է դարձնում բժշկական շրջաններում, իսկ մարդակերությունը՝ հասարակ մարդկանց մեջ։

Նկարագրություն 
Հարիսի վեպերում և նրանց էկրանավորումներում Լեկտերը շատ կրթված, մշակութապես և ինտելեկտուալ զարգացած հոգեբույժ և վիրաբույժ է, դրա հետ մեկտտեղ էլ հրեշավոր սերիական մարդասպան, որն իր զոհերի վրա մարդակերություն է փորձում։

Հանիբալ Լեկտերը բռնվել է «Կարմիր վիշապ» գրքում Ռասպայի սպանությունից հետո՝ ֆլեյտիստի, ում խաղը դուր չի եկել Հաննիբալին և ով վճարել է իր կյանքով ստեղծագործության «կեղծ» կատարման համար։

Հարիսի վեպերում Հանիբալ Լեկտերն ուներ պոլիդակտիլիա, մասնավորապես նրա հազվագյուտ ձևը։ Դոկտորի ձախ ձեռքին վեց մատ է եղել, ընդ որում՝ 6-րդը՝ միջին, ճշգրտությամբ իր «եղբայրակցի» կրկնօրինակն էր։

Հարիսը պատմել է, որ կերպարի ստեղծման համար իրեն ոգեշնչել է Մեքսիկայի Նուևո Լեոն նահանգի Մոնտեռեյ քաղաքի բանտային բժիշկը։  Այս մասին հայտնի է դարձել գրողի «Գառնուկերի լռության» նոր հրատարակության նախաբանից, որը նվիրված է գրքի թողարկման 25-ամյակին։ Այնուամենայնիվ, Հարիսը չի բացահայտել բժշկի ազգանունը՝ նախընտրելով նրան անվանել «դոկտոր Սալասար» հորինված անունով։

Հարիսը պատմել է, որ բժիշկ Սալասարի հետ հանդիպել է բանտում, որտեղ եկել է հարցազրույց վերցնելու ամերիկացի բանտարկյալից, որը դատապարտվել է երեք երիտասարդների սպանության համար։ Հանդիպման ճշգրիտ ամսաթիվը Հարիսը չի հիշում. ենթադրաբար դա տեղի է ունեցել 1964 թվականին։ Հարիսը բժիշկ Սալասարի հետ ծանոթացել է այն բանից հետո, երբ նա փրկել է հանցագործի կյանքը, որից գրողը պատրաստվում էր հարցազրույց վերցնել։ Դատապարտյալը հրազենային վնասվածք է ստացել, երբ փորձում էր փախչել բանտից, բայց բանտային բժիշկը կարողացել է բուժել նրան։ Գրողը հիշում է, թե ինչպես է դոկտոր Սալասարի հետ զրուցել ամերիկացի բանտարկյալի և մանկական հոգեբանական վնասվածքների մասին, որոնք կարող էին նրան դրդել սպանության․ «Դոկտոր Սալասարը մուգ կարմիր մազերով փոքր ճկուն մարդ էր։ Նա շատ հանգիստ էր պահում, և նրա մեջ ինչ–որ նրբագեղություն կար", - պատմում է Հարիսը։ Այս խոսակցությունը նախատիպ է դարձել «Գառների լռությունը» գրքի համար, որտեղ Հաննիբալ Լեկտերը հարցաքննում է ՀԴԲ-ի ինտերնիստ Քլարիս Սթարլինգին իր մանկական վնասվածքների մասին։Ենթադրվում է, որ բժշկի իրական անունը Ալֆրեդո Բալի Տրեվինյո (Alfredo Ballí Treviño), նա ազատ է արձակվել բանտից 1980–ականներին և մահացել է 2009 կամ 2010 թվականին։

«Գառների լռության» DVD-ի իր մեկնաբանություններում Հոփքինսը պնդել է, որ նրա բնավորության ձևի վրա մեծապես ազդել Է Սթենլի Կուբրիկի «2001 թվականի տիեզերական ոդիսականը» ֆիլմից HAL 9000 չարաբաստիկ համակարգիչը։

Կերպարի ֆիլմագրություն 

2003 թվականին Ամերիկայի կինոարվեստի ինստիտուտը բժիշկ Հաննիբալ Լեկտերին Էնթոնի Հոփքինսի կատարմամբ անվանել է բոլոր ժամանակների համար մեկ կինո–չարագործ։

2014 թվականին Միկելսենը «Սատուրն» մրցանակ է ստացել այդ դերի համար։

Քննադատություն 

 «Empire» բրիտանական հրատարակության տարբերակով Լեկտերը Հոփքինսի կատարմամբ զբաղեցնում է 20–րդ հորիզոնականը հարյուր մեծագույն կինո–չարագործների ցանկում։
 «IGN» կայքը Հաննիբալ Լեկտերին տեղադրել է 6-րդ հորիզոնականին «սարսափ ֆիլմերում 25 լավագույն չարագործերի» ցանկում։

2016 թվականին «Rolling Stone» ամսագիրը տեղադրել է «Հաննիբալ» հեռուստասերիալից Լեկտերին «բոլոր ժամանակների 40 մեծագույն հեռուստատեսական չարագործներ» ցանկում։

Ծանոթագրություններ

Արտաքին հղումներ 

 Հաննիբալ Լեկտերը IMDb–ում
 Բրայան Կոքսի հարցազրույցը Հաննիբալ Լեկտերի մարմնավորման մասին

Հորինված հանճարներ